CELEX: 
Language: fi
Date: 2021-12-14 00:00:00
Title: KOMISSION DELEGOITU ASETUS (EU) / , Euroopan parlamentin ja neuvoston asetuksen (EU) 2018/956 muuttamisesta siltä osin kuin on kyse jäsenvaltioiden ja valmistajien seuraamista ja raportoimista uusia raskaita hyötyajoneuvoja koskevista tiedoista sekä raportointimenettelystä

PERUSTELUT
            
            
               DELEGOIDUN SÄÄDÖKSEN TAUSTA
            
            
               Tällä delegoidulla säädöksellä muutetaan asetuksen (EU) 2018/956 liitettä I siten, että jäsenvaltioiden on raportoitava komissiolle vuosittain tiedot, jotka esitetään ensirekisteröidyn raskaan hyötyajoneuvon vaatimustenmukaisuustodistuksen kohdassa 3. Kyseiset tiedot ovat tarpeen, jotta voidaan määrittää raportoitujen ajoneuvojen akselikonfiguraatio vetävien akselien lukumäärän perusteella ja siten tunnistaa valmistajien suorittaman raportoinnin piiriin kuuluvat ajoneuvot jäsenvaltioista saatujen tietojen perusteella ilman, että valmistajan kanssa on vaihdettava lisätietoja. Lisäksi tällä delegoidulla säädöksellä muutetaan liitettä II, jotta Euroopan ympäristökeskus voi mukauttaa tietokantaa tekniikan kehitykseen.
            
            
               SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio pyysi sidosryhmiltä palautetta
            
            
               (a)järjestämällä neliviikkoisen julkisen verkkokuulemisen paremman sääntelyn portaalissa (”Kerro mielipiteesi”) 7. syyskuuta – 5. lokakuuta 2021. Kuulemiseen saatiin neljä vastausta. Kahdessa vastauksessa muutosta kannatettiin yleisesti. Yhdessä vastauksessa korostettiin, että olisi annettava riittävästi aikaa sellaisille valmistajille, joiden on asetettava tiedot saataville takautuvasti. Neljännessä vastauksessa ilmaistiin kriittinen kanta lainsäädäntöön yleisesti;
            
            
               (b)kuulemalla 28. syyskuuta 2021 moottoriajoneuvojen hiilidioksidipäästöjä käsittelevää asiantuntijaryhmää, jossa oli mukana jäsenvaltioiden viranomaisten, ajoneuvonvalmistajien, tavarantoimittajien ja kansalaisjärjestöjen edustajia.
            
            
               DELEGOIDUN SÄÄDÖKSEN OIKEUDELLINEN SISÄLTÖ
            
            
               Komissiolla on asetuksen (EU) 2018/956 11 artiklan 1 kohdan a ja d alakohdan nojalla valta antaa tämä delegoitu säädös.
            
            
            
               KOMISSION DELEGOITU ASETUS (EU) …/…,
            
            
               annettu 14.12.2021,
            
            
               Euroopan parlamentin ja neuvoston asetuksen (EU) 2018/956 muuttamisesta siltä osin kuin on kyse jäsenvaltioiden ja valmistajien seuraamista ja raportoimista uusia raskaita hyötyajoneuvoja koskevista tiedoista sekä raportointimenettelystä
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon uusien raskaiden hyötyajoneuvojen hiilidioksidipäästöjen ja polttoaineenkulutuksen seurannasta ja raportoinnista 28 päivänä kesäkuuta 2018 annetun Euroopan parlamentin ja neuvoston asetuksen (EU) 2018/956
                  1
                ja erityisesti sen 11 artiklan 1 kohdan a ja d alakohdan,
            
            
               sekä katsoo seuraavaa:
            
            
               (1)Asetuksen (EU) 2018/956 liitteessä I olevassa A osassa täsmennetään ne unionissa ensimmäistä kertaa rekisteröitäviin uusiin raskaisiin hyötyajoneuvoihin liittyvät tiedot, joita jäsenvaltioiden on seurattava ja joista niiden on raportoitava.
            
         
         
            
               (2)Jotta voidaan tehdä asetuksen (EU) 2018/956 10 artiklan mukainen perusteellinen analyysi, jäsenvaltioiden olisi seurattava sellaisia tietoja ja raportoitava sellaisista tiedoista, joiden perusteella voidaan määrittää raportoitujen ajoneuvojen akselikonfiguraatio vetävien akselien lukumäärän perusteella. Kyseiset tiedot kirjataan ensirekisteröidyn raskaan hyötyajoneuvon vaatimustenmukaisuustodistuksen kohtaan 3.
            
            
               (3)Tietojen avulla komissio voisi tunnistaa asetuksen (EU) 2018/956 5 artiklassa tarkoitetun valmistajien suorittaman raportoinnin piiriin kuuluvat ajoneuvot jäsenvaltioiden raportoimien tietojen perusteella ilman, että valmistajien kanssa on vaihdettava lisätietoja.
            
            
               (4)Kun otetaan huomioon kokemukset, joita on saatu 10 artiklan mukaisen kertomuksen laatimisesta vuoden 2019 raportointikauden osalta, ja jotta raportoiduista tiedoista voidaan tehdä perusteellinen analyysi tulevina vuosina, valmistajien on tarpeen raportoida erityiset tiedot yksittäisten ajoneuvonosien käyttäytymisestä simulointivälineen käytön aikana ”sum exec -tiedoston” mukaisesti.
            
            
               (5)Asetuksen (EU) 2018/956 liitteessä II vahvistetaan seuranta- ja raportointimenettely.
            
            
               (6)Asetuksen (EU) 2018/956 soveltamisesta saatujen kokemusten perusteella Euroopan ympäristökeskuksella olisi oltava mahdollisuus mukauttaa tietokantojen rakennetta ja luonnetta tekniikan kehitykseen, eivätkä erityiset tekniset määritykset saisi sitoa sitä. Tietokantojen kuvailevat nimet olisi sen vuoksi poistettava liitteestä II.
            
            
               (7)Sen vuoksi asetusta (EU) 2018/956 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla 
                  Asetuksen (EU) 2018/956 muuttaminen
            
            
               Muutetaan asetuksen (EU) 2018/956 liitteet I ja II tämän asetuksen liitteen mukaisesti.
            
            
               2 artikla 
                  Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 14.12.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 173, 9.7.2018, s. 1.
               
            
      
    ---documentbreak--- 
      
         
         
            
               LIITE 
            
            
               Muutetaan liitteet I ja II seuraavasti:
            
            
               (1)Muutetaan liite I seuraavasti:
            
            
               (a)Lisätään A osaan p alakohta seuraavasti:
            
            
               ”p) kun kyseessä ovat 1 päivänä heinäkuuta 2021 tai sen jälkeen rekisteröidyt ajoneuvot, vaatimustenmukaisuustodistuksen 3 kohdassa ilmoitettu vetävien akselien lukumäärä.”
            
            
               (b) Muutetaan B osan 2 kohdassa oleva taulukko seuraavasti:
            
            
               i)
                     Lisätään kohta seuraavasti:
            
            
                     
                        ”102
                     
                  
                  
                     
                        Ajoneuvoista, joiden simulointipäivä on 1. heinäkuuta 2021 tai sen jälkeen, pilkulla erotetut arvot sisältävä tiedosto, jolla on sama nimi kuin työtiedostolla, jonka tiedostopääte on .vsum ja joka sisältää koostetut tulokset kunkin simuloidun käyttöprofiilin ja hyötykuorman osalta (10) 
                     
                  
                  
                     
                        Tiedosto, joka on tuotettu asetuksen (EU) 2017/2400 5 artiklan 1 kohdan a alakohdassa tarkoitetulla simulointivälineellä sen graafisessa käyttöliittymäversiossa 
                     
                  
                  
                     
                        ”sum exec -tiedosto”;
                     
                  
               
               ii)
                     Korvataan huomautus 10 seuraavasti: 
            
            
               ”(10)
                     Tätä tietoa ei aseteta julkisesti saataville raskaiden hyötyajoneuvojen keskusrekisterissä.”
            
            
               (2)Muutetaan liite II seuraavasti:
            
            
               (a)Korvataan 1.1 kohdan ensimmäinen alakohta seuraavasti:
            
            
               ”1.1
                     Toimivaltaisen viranomaisen yhteyspisteen on toimitettava liitteessä I olevassa A osassa määritetyt tiedot 4 artiklan mukaisesti sähköisin keinoin Euroopan ympäristökeskukselle, jäljempänä ’ympäristökeskus’.”
            
            
               (b)Korvataan 2.1 kohdan c alakohta seuraavasti:
            
            
               ”c) yhteyspiste, joka on vastuussa tietojen siirtämisestä ympäristökeskukselle.”
            
            
               (c)Korvataan 2.3 kohdan ensimmäinen alakohta seuraavasti:
            
            
               ”2.3.
                     Valmistajan yhteyspisteen on toimitettava liitteessä I olevassa B osan 2 kohdassa määritetyt tiedot 5 artiklan 1 kohdan mukaisesti sähköisin keinoin ympäristökeskukselle.”
            
            
               (d)Korvataan 3.3 kohta seuraavasti:
            
            
               ”3.3
                     Jos toimivaltainen viranomainen tai valmistajat havaitsevat virheitä toimitetuissa tiedoissa, niiden on viipymättä ilmoitettava niistä komissiolle ja ympäristökeskukselle toimittamalla virheilmoitus ympäristökeskukselle sekä lähettämällä sähköposti 1.1 kohdassa tarkoitettuihin osoitteisiin.”